ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670037380
ขอให้ดำเนินการจัดสรรถังขยะหรือภาชนะพักขยะมูลฝอย ตั้งวางไว้บริเวณเยื้องบ้านเลขที่....(ตามผู้ร้องแจ้ง) ภายในซอยผับยูไลค์  ฝั่งเข้ามาด้านในริมคลอง ถนนพุทธมณฑลสาย 1 แขวงบางด้วน เขตภาษีเจริญ กรุงเทพมหานคร จุดสังเกต เข้าไปภายในซอยผับยูไลค์ หรือเรียกว่าซอยบางหว้าลูกหมาก ซ่อมลูกหมากรถ BMW เข้าไปประมาณ 1 กิโลเมตร ฝั่งขวา จะพบบ้านหลังดังกล่าว มีเลขที่ชัดเจน อยู่ในความรับผิดชอบของสำนักงานเขตภาษีเจริญ เนื่องจากผู้ร้องแจ้งว่า บริเวณ ภายในซอยผับยูไลค์ จะมีรถเก็บขยะมูลฝอยเข้ามาเก็บทุกวันพุทธและวันอาทิตย์ โดยจุดศูนย์กลางการพักขยะมูลฝอยจะอยู่บริเวณเยื้องบ้านเลขที่....ซึ่งชาวบ้านในพื้นที่จะมาตั้งวางขยะไว้ เป็นกองขยะสูง ซึ่งก่อนหน้านี้บริเวณจุดพักขยะจะมีภาชนะพักขยะมูลฝอยลักษณะเหมือนตะกร้าหวาย เป็นเข่งขนาดใหญ่ ตั้งวางอยู่รอบๆ โดยวางเฉพาะวันที่จะมีการมาจัดเก็บขยะ เช่น วันจันทร์ อังคาร พุทธ ฯลฯ แต่ระยะหลัง ประมาณ 1-2 เดือนที่ผ่านมา ไม่มีการตั้งวางภาชนะพักขยะมูลฝอย ชาวบ้านนำขยะมากองที่พื้น ซึ่งภายในถุงขยะมีทั้งขยะเปียก ขยะชื้น เศษอาหารที่บูดเน่า เมื่อวางที่พื้นสุนัขและแมวก็จะมาคุ้ยขยะ มากัดลากไปกิน ทำให้ขยะกระจัดกระจายเต็มพื้น และลากไปตามหน้าบ้านชาวบ้าน  เกิดความสกปรกและส่งกลิ่นเหม็นรบกวน สร้างความเดือดร้อนให้ชาวบ้านในพื้นที่เป็นอย่างมาก จึงประสงค์ให้หน่วยงานที่เกี่ยวข้องดำเนินการจัดสรรถังขยะหรือภาชนะพักขยะมูลฝอย มาตั้งวางไว้บริเวณเยื้องบ้านเลขที่ ....หรือให้เจ้าหน้าที่เก็บขยะมาตั้งวางภาชนะรองรับไว้ก่อนที่จะเข้ามาจัดเก็บในวันพุธและวันอาทิตย์ เพื่อไม่ให้ขยะไปกองอยู่ที่พื้น แล้วสุนัขมาคุ้ยขยะได้ เป็นการบรรเทาความเดือดร้อน และเพื่อประโยชน์ส่วนรวมของชาวบ้านในพื้นที่ต่อไป (ผู้ร้องยินดีให้เปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata